**«Мемлекеттік кірістер органдарының сервистік**

**тобы туралы үлгілік ережесін бекіту туралы»  
Қазақстан Республикасы Қаржы министрінің**

**бұйрық жобасын қабылдаудың ықтимал**

**қоғамдық-саяси, құқықтық,**

**ақпараттық және өзге де салдарын**

**БАҒАЛАУ**

(бұдан әрі – Жоба)

**1. Қоғамдық-саяси салдарының бағалануы:**

Жоба салық төлеушілердің салықтық міндеттемелерін орындауы үшін жағдай жасауға бағытталған іс-шараларды жүзеге асырады, бұл Мемлекеттік кірістер органына мемлекеттік қызметтердің қолжетімділігін қамтамасыз етуге және салық төлеушілердің жекелеген санаттарына (бірінші немесе екінші топтағы мүгедектігі бар адамдар; 2 (екі) айдан астам еңбекке уақытша жарамсыздық мерзімі белгіленуі мүмкін аурулары бар адамдар; сыртқы күтім мен көмекті қажет ететін секесен жастан асқан қарт адамдар; жалпыға ортақ телекоммуникация желілері жоқ шалғай елді мекендерде тұратын жеке тұлғалар) консультациялық көмек көрсетуге мүмкіндік береді.

Жобаны қабылдау қоғамда әлеуметтік шиеленіс немесе наразылық туғызбайды, салық төлеушілердің жекелеген санаттары үшін салықтық міндеттемелерді орындауға жағдай жасайды.

Саяси тұрақсыздық немесе жаппай қоғамдық наразылық қаупі болжанбайды.

**2. Құқықтық салдарының бағалануы:**

Жоба салық заңнамасына қайшы келмейді және мемлекеттік кірістер органының қызмет көрсету тобының жұмыс тәртібін айқындайды.

Ұсынылып отырған құқықтық реттеу қажетті, әрі негізделген болып табылады, себебі ол жоғарыда көрсетілген салық төлеушілер санаты үшін салықтық міндеттемелерді орындау шарттарын жасап, жүктемені азайтады.

Жоба салық төлеушілер үшін жаңа міндеттемелер немесе шектеулер енгізбейді.

**3. Ақпараттық салдарының бағалануы:**

Жоба мемлекеттік кірістер органының қызмет көрсету тобының қызмет тәртібін айқындайтындықтан, ақпараттық салдарлар орташа, қызмет көрсету тобы мемлекеттік қызметтерді алу мәселелері бойынша, оның ішінде декларацияларды толтыру және салықтық өтініштерді қабылдау бойынша кеңес береді, бұл жоғарыда көрсетілген жекелеген санатына жататын салық төлеушілер мемлекеттік қызметтерді алу кезінде мемлекеттік кірістер органына бармай-ақ, уақытты үнемдеуге мүмкіндік береді, атап айтқанда, бұл интернет желісі жоқ шалғай елді мекендерде тұратын жеке тұлғалар үшін қолайлы.

Бұл Жоба халықтың мемлекеттік қызметтерді алуы үшін қолайлы жағдайлар жасалғандығына байланысты резонанс тудырмайды.

Қажет болған жағдайда баспасөз хабарламасы беріледі.

**4. Өзге де салдардың бағалануы:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**