|  |  |  |  |
| --- | --- | --- | --- |
| **ҚАЗАҚСТАН**  **РЕСПУБЛИКАСЫНЫҢ**  **ҚАРЖЫ МИНИСТРЛІГІ** | |  | **МИНИСТЕРСТВО**  **ФИНАНСОВ**  **РЕСПУБЛИКИ КАЗАХСТАН** |
| **БҰЙРЫҚ** |  | **ПРИКАЗ** |

**№ \_\_\_\_\_\_\_\_\_\_\_\_\_\_\_\_\_\_\_\_ от «\_\_\_» \_\_\_\_\_\_\_\_\_\_\_ 20**\_\_\_ **года**

Астана қаласы город Астана

**Мемлекеттік кірістер органдарының сервистік**

**тобы туралы үлгілік ережесін бекіту туралы**

Қазақстан Республикасы Салық кодексінің 47-бабы 2) тармақшасына сәйкес **БҰЙЫРАМЫН:**

1. Қоса беріліп отырған Мемлекеттік кірістер органдарының сервистік тобы туралы үлгілік ережесі бекітілсін.
2. Мыналар:

1) «Мемлекеттік кірістер органдарының ұтқыр топтарының жеке тұлғалардың декларацияларын қабылдау қағидаларын бекіту туралы» Қазақстан Республикасы Қаржы министрінің 2018 жылғы 23 қаңтардағы № 46 бұйрығы (Нормативтік құқықтық актілердің мемлекеттік тіркеу тізілімінде № 16373 болып тіркелген);

2) ««Мемлекеттік кірістер органдарының ұтқыр топтарының жеке тұлғалардың декларацияларын қабылдау қағидаларын бекіту туралы» Қазақстан Республикасы Қаржы министрінің 2018 жылғы 23 қаңтардағы № 46 бұйрығына өзгерістер енгізу туралы» Қазақстан Республикасы Қаржы министрінің 2021 жылғы 25 ақпандағы № 151 бұйрығы (Нормативтік құқықтық актілердің мемлекеттік тіркеу тізілімінде № 22268 болып тіркелген) күшін жойды деп танылсын.

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшасында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

4. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»  
Қазақстан Республикасының Цифрлық даму,  
инновациялар және аэроғарыш өнеркәсібі министрлігі

Бұйрықпен бекітілген

**Мемлекеттік кірістер органдарының сервистік**

**тобы туралы үлгілік ережесі**

**1-тарау. Жалпы ережелер**

1. Осы Мемлекеттік кірістер органдарының сервистік тобы туралы үлгілік ережесі (бұдан әрі – Үлгілік ереже) Қазақстан Республикасы Салық кодексінің (бұдан әрі – Салық кодексі) 47-бабы 2) тармақшасына сәйкес әзірленді және мемлекеттік кірістер органының мемлекеттік қызметтер көрсету, оның ішінде сервистік топтарының декларацияларды қабылдауы бойынша мемлекеттік кірістер органдарының сервистік тобы (бұдан әрі – сервистік топ) қызметінің тәртібін айқындайды.

2. Мемлекеттік кірістер органдарының мемлекеттік көрсетілетін қызметтерін (бұдан әрі – мемлекеттік көрсетілетін қызметтер) алу мәселелері бойынша, оның ішінде декларациялар жасау бойынша консультациялар көрсететін және салық төлеушілердің жекелеген санаттарынан мемлекеттік қызметтер көрсету шеңберінде салықтық өтініштер мен декларацияларды (бұдан әрі – құжаттар) қабылдауды жүзеге асыратын мемлекеттік кірістер органының қызметкерлерінен тұратын көшпелі топ сервистік топ болып табылады.

Салық төлеушілердің жекелеген санатына:

1) бірінші немесе екінші топтағы мүгедектігі бар адамдар;

2) 2 (екі) айдан астам еңбекке уақытша жарамсыздық мерзімі белгіленуі мүмкін аурулары бар адамдар;

3) сыртқы күтім мен көмекті қажет ететін секесен жастан асқан қарт адамдар;

4) жалпыға ортақ телекоммуникация желілері жоқ шалғай елді- мекендерде тұратын жеке тұлғалар жатады.

3.    Сервистік топ өз қызметінде Салық кодексінің 47-бабы 2) тармақшасын, «Мемлекеттік көрсетілетін қызметтер туралы» Қазақстан Республикасының Заңын, Салық кодексіне сәйкес уәкілетті орган бекіткен нормативтік құқықтық актілерді, сондай-ақ осы Үлгілік ережелерді басшылыққа алады.

4.    Сервистік топтың негізгі міндеті салық төлеушілердің жекелеген санаттарының мемлекеттік көрсетілетін қызметтерге қолжетімділігін қамтамасыз ету және оларды алу тәртібі туралы консультациялық көмек көрсету болып табылады.

5.    Сервистік топ осы Үлгілік ереженің 2 және 4-тармағында көзделген функциялардан басқа «электрондық үкімет» веб-порталында, «Салық төлеуші кабинеті» мемлекеттік кірістер органының веб-қосымшасында және ақпараттық брошюралар мен буклеттер бере отырып ақпараттандыру объектілерінде орналастырылған мемлекеттік кірістер органдарының электрондық сервистерін пайдалану мәселелері бойынша консультация беруді беруді жүзеге асырады.

**2-тарау. Сервистік топ қызметінің тәртібі**

6.    Сервистік топтың жұмыс кестесін тиісті мемлекеттік кірістер органы бекітеді және Қазақстан Республикасының мемлекеттік кірістер органдарының қызмет көрсету клиенттік орталығының ақпараттық стендтерінде, жергілікті атқарушы органдардың интернет-ресурсында, сондай-ақ бұқаралық ақпарат құралдарында орналастырылады.

7.    Сервистік топ келу үшін өтінім беру 1414 телефон нөмірі бойынша Бірыңғай байланыс орталығы арқылы жүзеге асырылады.

8.   Сервистік топ жеке тұлғаның қалауы бойынша құжаттарды мемлекеттік немесе орыс тілінде қабылдайды.

9.   Сервистік топ  Қазақстан Республикасының Салық кодексіне сәйкес уәкілетті органның нормативтік құқықтық актілерімен бекітілетін тәртіппен және мерзімдерде құжаттарды қабылдауды жүзеге асырады.

10.    Жеке тұлғалардан ақпараттық жүйелерден алуға болатын құжаттарды талап етуге жол берілмейді.

11.    Мемлекеттік көрсетілетін қызметтерді алуға салықтық өтініштерді мен декларацияларды қабылдау процесінде сервистік топқа белгілі болған жеке тұлғалардың дербес деректері «Дербес деректер және оларды қорғау туралы» Қазақстан Республикасы Заңының 11-бабына сәйкес үшінші тұлғаларға жария етілуге жатпайды.

12.    Сервистік топ құжаттарды қабылдауды және енгізуді тікелей барып жүзеге асырады.