***Legalacts порталына орналастыру үшін 2-қосымша***

**«Мемлекеттік кірістер органдарының сервистік тобы туралы үлгілік ережесін бекіту» Қазақстан Республикасының Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Мемлекеттік кірістер органдарының сервистік тобы туралы үлгілік ережесін бекіту туралы» Қазақстан Республикасының Қаржы министрі бұйрығының жобасы |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Жоба Қазақстан Республикасы Салық кодексінің (бұдан әрі – Салық кодексі) 47-бабының  2) тармақшасына сәйкес әзірленді. |
| **4** | **НҚА жобасының қысқаша мазмұны, негізгі ережелердің сипаттамасы** | Қазақстан Республикасының жаңа Салық кодексін іске асыру мақсатында Мемлекеттік кірістер органының сервистік тобы туралы үлгілік ережесі бекітіледі |
| **5** | **Күтілетін нәтижелердің нақты мақсаттары мен мерзімдері** | **Жобаны қабылдаудың мақсаты** салық төлеушілердің салықтық міндеттемелерін орындауы үшін жағдай жасауға бағытталған іс-шараларды іске асыру болып табылады, бұл мемлекеттік кірістер органының мемлекеттік қызметтерді ұсынудың қолжетімділігін және **салық төлеушілердің жекелеген санаттарына** (бірінші немесе екінші топтағы мүгедектігі бар адамдар; 2 (екі) айдан астам еңбекке уақытша жарамсыздық мерзімі белгіленуі мүмкін аурулары бар адамдар; сыртқы күтім мен көмекті қажет ететін секесен жастан асқан қарт адамдар; жалпыға ортақ телекоммуникация желілері жоқ шалғай елді мекендерде тұратын жеке тұлғалар) консультация беру көмегін қамтамасыз етуіне мүмкіндік береді  **Күтілетін нәтиже** салық төлеушінің орналасқан жеріне қызмет көрсету тобының барып салық төлеушілердің мемлекеттік кірістер органдарынан мемлекеттік қызметтерді алуға жұмсайтын уақытын қысқарту болып табылады. |
| **6** | **НҚА жобасы қабылданған жағдайда болжамды әлеуметтік-экономикалық, құқықтық және (немесе) өзге де салдар** | Аталған бұйрық жобасы мемлекеттік кірістер органының қызмет көрсету тобы туралы үлгілік ережені бекіту үшін әзірленді. Мемлекеттік кірістер органының қызмет көрсету тобы мемлекеттік қызметтердің қолжетімділігін қамтамасыз етеді және оларды **салық төлеушілердің жекелеген санатының** алу тәртібі туралы консультациялық көмек көрсетеді, бұл жоғарыда көрсетілген **салық төлеушілердің жекелеген санатының**, оның ішінде интернеті жоқ шалғайдағы елді мекендерде тұратын жеке тұлғалардың мемлекеттік кірістер органына бармай-ақ мемлекеттік қызметтерді алу кезінде жұмсалатын уақытты қысқартуға мүмкіндік береді, осыған байланысты теріс әлеуметтік-экономикалық, құқықтық және өзге де салдарлары **жоқ.** |